Diari Oficial de la Generalitat Valenciana


Sumari del DOGV 8604, del 01-08-2019 (2019/7259)

RESOLUCIÓ de 8 de juliol de 2019, de la Conselleria d'Hisenda i Model Econòmic, per la qual es prorroga durant els exercicis 2019 i 2020 una beca de pràctiques professionals en les dependències de la Sotssecretaria,i per la qual s'adjudica a l'aspirant en la borsa de reserva després de l'acceptació de renúncia de l'anterior adjudicatari.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8604

Data del DOGV
:   01-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7259


Data del document
:   08-07-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 8 de juliol de 2019, de la Conselleria d'Hisenda i Model Econòmic, per la qual es prorroga durant els exercicis 2019 i 2020 una beca de pràctiques professionals en les dependències de la Sotssecretaria,i per la qual s'adjudica a l'aspirant en la borsa de reserva després de l'acceptació de renúncia de l'anterior adjudicatari. [2019/7259]  
Mitjançant la Resolució de 14 de febrer de 2018, de la Conselleria d'Hisenda i Model Econòmic (DOGV 8238, 20.02.2018), es van convocar 27 beques per a la realització de pràctiques professionals en les dependències d'aquesta conselleria.  
Resultant que la Resolució d'11 d'octubre de 2018 de la Conselleria d'Hisenda i Model Econòmic, per la qual es van adjudicar beques per a la realització de pràctiques professionals en les dependències de la Sotssecretaria de la Conselleria d'Hisenda i Model Econòmic, i per la qual s'accepta la renúncia de l'aspirant amb millor puntuació en la baremació (pàgines 41454 a 41656 del DOGV 8406, 19.10.2018), va designar David Izquierdo Domínguez com a beneficiari d'una de les denominades «Beques de pràctiques professionals en la Sotssecretaria, en matèria de treballs d'interés per a la Conselleria d'Hisenda i Model Econòmic» per un període de duració de nou mesos, que finalitza el dia 31 de juliol de 2019; i que en l'apartat tercer de la Resolució d'11 d'octubre de 2018, de la Conselleria d'Hisenda i Model Econòmic, està prevista la borsa de reserva per a aquesta beca, prioritzada per ordre decreixent de puntuació, per a cobrir les vacants que pogueren produir-se, d'acord amb l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals (DOGV 8116, 30.08.2017).   
  
Resultant que l'apartat huité de la Resolució de 14 de febrer de 2018 estableix que el període de duració de les beques podrà prorrogar-se, sense necessitat d'una nova convocatòria, per un període màxim de dotze mesos addicionals, sempre que hi haja disponibilitat pressupostària i el desenvolupament de l'activitat que s'estiga efectuant, així ho requerisca o aconselle.  
Resultant que la Resolució de 22 de març de 2018, de la Secretaria d'Estat de Funció Pública, per la qual es publica el II Acord Govern-Sindicats per a la millora de l'ocupació pública i les condicions de treball (BOE de 26 de març), contempla uns augments pluriennals aplicables per a l'increment de la despesa del sector públic valencià, vigents també durant l'exercici 2020.  
Resultant que mitjançant la Resolució de 14 de juny de 2019, de la Conselleria d'Hisenda i Model Econòmic, s'ha acceptat la renúncia de David Izquierdo Domínguez a la beca que estava gaudint, denominada «Beca de pràctiques professionals en la Sotssecretaria, en matèria de treballs d'interés per a la Conselleria d'Hisenda i Model Econòmic», en les dependències de la Sotssecretaria de la Conselleria d'Hisenda i Model Econòmic, amb efectes del dia 1 de juliol de 2019.   
  
Considerant que Christian Ribera Porta, aspirant que figura en primer lloc en la borsa de reserva d'aquesta beca, denominada «Beca de pràctiques professionals en la Sotssecretaria, en matèria de treballs d'interés per a la Conselleria d'Hisenda i Model Econòmic» també renúncia a la seua posició en aquella.  
Considerant que el període inicial de la beca denominada «Beca de pràctiques professionals en la Sotssecretaria, en matèria de treballs d'interés per a la Conselleria d'Hisenda i Model Econòmic» finalitza el 31 de juliol de 2019, i que aquesta beca requereix una major continuïtat, tant pel satisfactori desenvolupament de l'activitat de les pràctiques professionals que s'estan efectuant, com per l'existència de consignació pressupostària en la línia S5114000 del programa 611.10, circumstàncies que possibiliten la pròrroga de l'esmentadaa beca.  
Per això, de conformitat amb el que es disposa en el Decret 132/2009 de 4 de setembre, del Consell, pel qual es regula la concessió de beques, i en l'Ordre 7/2017 de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques per a la realització de pràctiques professionals en les dependències d'aquesta Conselleria (DOGV 8116, 30.08.2017), i d'acord amb la Resolució de 14 de febrer de 2018, de la Conselleria d'Hisenda i Model Econòmic, que delega en la persona titular de la Sotssecretaria l'adjudicació de les beques de pràctiques professionals l'objecte de les quals incidisca dins del seu àmbit material i funcional, i que es realitzen en les seues dependències, resolc:  
  
Primer  
Acceptar la renúncia de Christian Ribera Porta a la seua posició en la borsa de reserva de la beca denominada «Beca de pràctiques professionals en la Sotssecretaria, en matèria de treballs d'interés per a la Conselleria d'Hisenda i Model Econòmic».  
  
Segon  
Prorrogar pel període d'un any, comprés entre l'1 d'agost de 2019 i el 31 de juliol de 2020, tots dos inclusivament, la duració de la beca de pràctiques professionals en les dependències de la Sotssecretaria de la Conselleria d'Hisenda i Model Econòmic, denominada «Beques de pràctiques professionals en la Sotssecretaria, en matèria de treballs d'interés per a la Conselleria d'Hisenda i Model Econòmic».  
  
Tercer  
Adjudicar, en els termes establits en la Resolució d'11 d'octubre de 2018, de la Conselleria d'Hisenda i Model Econòmic, per la qual s'adjudiquen beques per a la realització de pràctiques professionals en les dependències de la Sotssecretaria, a Érica Eced Martínez la beca per a la realització de pràctiques professionals que ha quedat vacant, denominada «Beca de pràctiques professionals en la Sotssecretaria, en matèria de treballs d'interés per a la Conselleria d'Hisenda i Model Econòmic», pel període comprés des de l'1 d'agost de 2019 fins al 31 de juliol de 2020, data en la qual finalitza el període màxim de duració d'aquesta beca previst en el resolc anterior.  
  
Quart  
De conformitat amb el que es preveu en la Resolució de 14 de febrer de 2018 de la Conselleria d'Hisenda i Model Econòmic, en l'apartat tercer, punt 1, i vist el que disposa la Resolució de 12 de febrer de 2019, de la Conselleria d'Hisenda i Model Econòmic, per la qual s'estableix la quantitat inicial de percepció en l'exercici 2019 de les beques sotmeses a l'àmbit d'aplicació del Decret 132/2009, de 4 de setembre, del Consell (DOGV 8487, 15.02.2019), la pròrroga de la beca prevista en aquesta resolució es finançarà amb càrrec al programa pressupostari i línia de subvenció del pressupost de la Generalitat per a l'exercici 2019, que figura a continuació:  
  
Servei i/o centre gestor Programa Codi línia Import  
 Anualitat 2019 Anualitat 2020  
Sotssecretaria 611.10 O4358562 9.564,50 € 7.939,33 €  
  
  
  
Cinqué  
La persona adjudicatària de beca haurà de presentar en el Registre General de la seu de la Conselleria d'Hisenda i Model Econòmic, situada al carrer del Palau 12, 46626-València, en el termini de cinc dies següents a la publicació d'aquesta resolució en el Diari Oficial de la Generalitat Valenciana, degudament emplenat i subscrit per la persona beneficiària, l'imprés de domiciliació bancària, en el qual constarà el número de compte on rebrà les transferències mensuals i que es troba disponible en el portal institucional de la Generalitat en Internet http://www.hisenda.gva.es/es/web/tributos-y-juego/modelo-de-domiciliacion-bancaria.  
  
Sisé  
La publicació d'aquesta resolució en el Diari Oficial de la Generalitat Valenciana produirà els efectes de notificació a les persones interessades, d'acord amb el que disposa l'article 45 de la Llei 39/2015, d'1 d'octubre, del procediment administratiu comú de les administracions públiques, i a l'efecte de publicitat i transparència, s'inserirà la informació corresponent en la seu electrònica o portal institucional de la Generalitat en Internet https://sede.gva.es.  
  
Contra aquesta resolució que posa fi a la via administrativa, podrà interposar-s'hi un recurs de reposició davant de l'òrgan que ha dictat l'acte, en el termini d'un mes comptat a partir de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, un recurs contenciós administratiu davant de la Sala de la Jurisdicció Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, tal com s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense que es puga simultaniejar els dos recursos, i tot això sense perjudici que s'utilitze qualsevol altra via que es considere oportuna.  
  
València, 8 de juliol de 2019.- La sotssecretària (P. D. Resolució de 14-02-18, de la Conselleria d'Hisenda i Model Econòmic, DOGV núm. 8238, de 20-02-18): Zulima Pérez Seguí.